Nõukogu määrus (EÜ) nr 724/2001,

4. aprill 2001,

millega muudetakse määrust (EÜ) nr 850/98 kalavarude kaitse kohta noorte mereorganismide kaitseks võetud tehniliste meetmete kaudu

EUROOPA LIIDU NÕUKOGU,

võttes arvesse Euroopa Ühenduse asutamislepingut, eriti selle artiklit 37,

võttes arvesse komisjoni ettepanekut, [1]

võttes arvesse Euroopa Parlamendi arvamust, [2]

võttes arvesse majandus- ja sotsiaalkomitee arvamust [3]

ning arvestades järgmist:

(1) Kalastustegevuse eri valdkondade tõhususe ja kalavarude kaitse eesmärgil tuleks teatavaid määrusega (EÜ) nr 850/98 [4] kehtestatud tingimusi selgitada või parandada.

(2) Seetõttu tuleks määrust (EÜ) nr 850/98 vastavalt muuta,

ON VASTU VÕTNUD KÄESOLEVA MÄÄRUSE:

Artikkel 1

Käesolevaga muudetakse määrust (EÜ) nr 850/98 järgmiselt.

1. Artikli 4 lõike 4 punkt b asendatakse järgmisega:

"b) Kui kalastusreisi ajal kasutatakse ainult ühesuguse võrgusilma suurusega veetavaid võrke, on lossimine keelatud juhul, kui I–V lisas nimetatud piirkondadest või geograafilistelt aladelt püütud ja pardal hoitav saak ei vasta asjaomases lisas sätestatud vastavatele tingimustele."

2. Artikli 5 lõige 5 tunnistatakse kehtetuks.

3. Artikli 6 lõike 1 punkt a asendatakse järgmisega:

"1. a) Keelatud on pardal hoida või kasutada põhjatraale, taani nootasid või muid samalaadseid veetavaid võrke, mille noodapära stricto sensu ümbermõõt, jättes välja liitekohad ja palistused, on mis tahes suunas üle 100 võrgusilma. Käesolevat sätet kohaldatakse põhjatraalide, taani nootade või muude samalaadsete veetavate võrkude puhul, mille võrgusilma suurus on 90—119 millimeetrit."

4. Artiklis 7:

a) asendatakse lõige 4 järgmisega:

"4. Olenemata lõike 1 punktist a varustatakse iga põhjatraal, taani noot või muu samalaadne veetav võrk, mille silma suurus on 70—79 millimeetrit, ruudukujuliste silmadega selektiivaknaga, mille silma suurus on vähemalt 80 millimeetrit.";

b) lisatakse lõike 5 lõppu järgmine tekst:

"või sorteerimisvõrega, mille kasutus kehtestatakse artiklis 46 sätestatud tingimustel."

5. Artikkel 10 asendatakse järgmisega:

"Artikkel 10

Tragide suhtes ei kohaldata artikli 4 sätteid. Kui pardal hoitakse tragisid, on kalastusreisi ajal siiski keelatud

a) mereorganisme ümber laadida ja

b) jätta pardale või lossida mis tahes kogust mereorganisme, kui vähemalt 95 % nende massist ei moodusta kahepoolmelised karploomad."

6. Artikli 18 lõige 4 asendatakse järgmisega:

"4. a) Lõkspüüniste või kalakorvidega püütud taskukrabisaagist võib mis tahes kalastusreisi ajal pardale jäetud või mis tahes kalastusreisi lõpus lossitud taskukrabide üldsaagi või saagi osade massist olla kehast eraldunud krabisõrgu maksimaalselt 1 %.

b) Muude püügivahenditega (välja arvatud lõkspüünised või kalakorvid) püütud taskukrabisaagist võib kalastusreisi mis tahes etapis jätta pardale või mis tahes kalastusreisi lõpus lossida maksimaalselt 75 kg kehast eraldunud krabisõrgu."

7. Artikli 22 lõike 3 viimane lõik jäetakse välja.

8. Artiklis 28:

a) asendatakse lõike 1 punkt a järgmisega:

"a) 1. oktoobrist kuni järgmise aasta 31. jaanuarini järgmisi koordinaate järjestikku ühendava joonega piiratud geograafilisel alal:

- 43° 46,5′ põhjalaiust, 7° 54,4′ läänepikkust,

- 44° 1,5′ põhjalaiust, 7° 54,4′ läänepikkust,

- 43° 25′ põhjalaiust, 9° 12′ läänepikkust,

- 43° 10′ põhjalaiust, 9° 12′ läänepikkust";

b) lõike 1 punkt b jäetakse välja.

9. Artikli 29 pealkiri asendatakse järgmisega: "Atlandi merilesta noorvormi peamisel elualal kohaldatavad tingimused".

10. VI lisa asendatakse käesoleva määruse I lisas toodud tekstiga.

11. X lisas:

a) asendatakse punkt 1 järgmisega:

"1. Võrgusilma suuruste kombinatsioon: 16—31 mm + ≥ 100 mm.

Pardale jäetud saagist on vähemalt 20 % krevetiliste ja krevettide (Pandalus montagui, Crangon spp. ja Palaemon spp.) mis tahes segu.";

b) asendatakse punkt 4 järgmisega:

"4. Võrgusilma suuruste kombinatsioon: 80—99 mm + ≥ 100 mm.

Pardale jäetud saagist on vähemalt 45 % I lisas näidatud, 80—99 mm võrgusilmadele sobivate mereorganismide mis tahes segu."

12. XII lisas:

- atlandi merilesta (Pleuronectes platessa) alammõõt piirkondades 1—5, välja arvatud Skagerrak ja Kattegat, on 27 cm,

- lisatakse järgmine joonealune märkus, mis viitab hariliku stauriidi (

Trachurus

spp.) alammõõdule 15 cm piirkondades 1—5, välja arvatud Skagerrak ja Kattegat:

"Assooridega külgnevates vetes, mis kuuluvad Portugali suveräänsete õiguste ja jurisdiktsiooni alla, ei kohaldata hariliku stauriidi (Trachurus picturatus) suhtes alammõõtu.",

- kanne "suur valgkarp (Spisula solidissima)" asendatakse kandega "suur valgkarp (Spisula solida)" ja

- langustide (Palinurus spp.) alammõõt piirkondades 1—5, välja arvatud Skagerrak ja Kattegat, on 95 mm,

- taskukrabi (Cancer pagurus) puhul asendatakse kanne "ICES IVb ja c rajoon lõuna pool 56° põhjalaiust: 115 mm" kandega "ICES IVb ja c rajoon lõuna pool 56° põhjalaiust: 130 mm, välja arvatud ala, mida piiravad Inglismaa rannikul olev punkt 53° 28′22" põhjalaiust, 0°09′24" idapikkust, nimetatud punkti punktiga 53°28′22" põhjalaiust, 0°22′24" idapikkust ühendav sirgjoon, 6 meremiili Ühendkuningriigi piiri ja sirgjoon, mis ühendab punkti 51°54′06" põhjalaiust, 1° 30′ 30" idapikkust Inglismaa rannikul oleva punktiga 51°55′48" põhjalaiust, 1°17′00" idapikkust, ja kus lossimise korral on taskukrabi alammõõt 115 mm."

13. XIII lisas:

- punktis 3 jäetakse sõnad "või languste" välja,

- lisatakse järgmine punkt:

"8. Langustide suurust mõõdetakse joonisel 7 näidatud viisil ehk seljakilbi pikkuse järgi rostrumi tipust kuni seljakilbi kaugema serva keskpunktini.",

- käesoleva määruse II lisas olev joonis lisatakse joonisena 7.

Artikkel 2

Käesolev määrus jõustub kahekümnendal päeval pärast selle avaldamist Euroopa Ühenduste Teatajas.

Käesolev määrus on tervikuna siduv ja vahetult kohaldatav kõikides liikmesriikides.

Luxembourg, 4. aprill 2001

Nõukogu nimel

eesistuja

B. Rosengren

[1] EÜT C 365 E, 19.12.2000, lk 264.

[2] Arvamus on esitatud 1. märtsil 2001 (Euroopa Ühenduste Teatajas seni avaldamata).

[3] Arvamus on esitatud 20. detsembril 2000 (Euroopa Ühenduste Teatajas seni avaldamata).

[4] EÜT L 125, 27.4.1998, lk 1. Määrust on viimati muudetud määrusega (EÜ) nr 1298/2000 (EÜT L 148, 22.6.2000, lk 1).

--------------------------------------------------

I LISA

VI LISA

SEISEVVÕRGUD: 1. ja 2. piirkond

Liik | Silm |

10—30 mm | 50—70 mm | 90—99 mm | 100—119 mm | 120—219 mm | ≥ 220 mm |

Sardiin (Sardina pilchardus) | * | * | * | * | * | * |

Angerjas (Anguilla anguilla) | * | * | * | * | * | * |

Kilu (Sprattus sprattus) | * | * | * | * | * | * |

Harilik stauriid (Trachurus spp.) | | * | * | * | * | * |

Harilik heeringas (Clupea harengus) | | * | * | * | * | * |

Makrell (Scomber spp.) | | * | * | * | * | * |

Vahemere meripoisur (Mullidae) | | * | * | * | * | * |

Tuulehaugid (Belone spp.) | | * | * | * | * | * |

Kiviahvenad (Dicentrarchus labrax) | | | * | * | * | * |

Kefaallased (Mugilidae) | | | * | * | * | * |

Koerhaid (Scyliorhinus canicula) | | | * | * | * | * |

Harilik soomuslest (Limanda limanda) | | | * | * | * | * |

Kilttursk (Melanogrammus aeglefinus) | | | | * | * | * |

Merlang (Merlangius merlangus) | | | * | * | * | * |

Lest (Platichthys flesus) | | | * | * | * | * |

Merikeel (Solea vulgaris) | | | * | * | * | * |

Atlandi merilest (Pleuronectes platessa) | | | | * | * | * |

Seepia (Sepia officinalis) | | | | * | * | * |

Tursk (Gadus morhua) | | | | | * | * |

Pollak (Pollachius pollachius) | | | | | * | * |

Molvad (Molva molva) | | | | | * | * |

Süsikas (Pollachius virens) | | | | | * | * |

Merluus (Merluccius merluccius) | | | | | * | * |

Harilik ogahai (Squalus acanthias) | | | | | * | * |

Koerhai (Scyliorhinus stellaris) | | | | | * | * |

Kammellased (Lepidorhombus spp.) | | | | | * | * |

Merivarblane (Cyclopterus lumpus) | | | | | * | * |

Kõik muud mereorganismid | | | | | | * |

--------------------------------------------------

II LISA

+++++ TIFF +++++

--------------------------------------------------